У студэнтаў БДУІР перад вачыма добры прыклад: ініцыятар і куратар праекта асістэнт кафедры сістэм тэлекамунікацый Таццяна Печань — аматар спорту і пастаянны ўдзельнік Мінскага паўмарафону: “Я сама захапляюся бегам, вырашыла, што трэба арганізаваць такія спартыўныя заняткі і для студэнтаў. Аднаму заўсёды цяжка пачаць трэніроўкі і знайсці матывацыю, а з сябрамі значна прасцей. Агульная мэта аб’ядноўвае каманду. Мы будзем рэгулярна сустракацца па-за сценамі ўніверсітэта, падтрымліваць адно аднаго. Менавіта дзякуючы гэтаму, цяжка будзе кінуць заняткі, каб не падвесці сваіх сяброў. Галоўнае, што ў нас ёсць выразная мэта — прабегчы ў верасні дыстанцыю на паўмарафоне ў Мінску. Я ўпэўнена, што мы зробім усё магчымае, каб як мага лепш падрыхтавацца да гэтага сур’ёзнага мерапрыемства і паказаць добрыя вынікі”, — зазначыла Таццяна.